VS001228
Datum: 1989-02-06T01:00:00.000+01:00
datum_sodbe_i_stopnje: 2000-11-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 3300000 SIT
opombe: II Ips 213/2002. Revizijo sta vložili tožeča in tožena stranka. Reviziji tožene stranke je bilo delno ugodeno glede tožnikove soodgovornosti za škodni dogodek. V ostalem delu je bila revizija tožene stranke zavrnjena, revizija tožeče stranke pa je bila zavrnjena v celoti.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodoval se je pri padcu (delovna nesreča).

Poškodba

Močno obtolčenje leve pogačice, popoškodbena degenerativna okvara sklepnega hrustanca na levi pogačici s kroničnim bolečinskim sindromom in zmanjšana gibljivost levega kolena manjše stopnje.

Telesne bolečine

1200000 SIT Hude bolečine ob udarcu in nekaj minut za tem, 5 dni srednje hude občasne, lahke 15 dni, občasne lahke 4 tedne, ki so se ponovno pojavile po dveh mesecih in so vezane na fleksijske obremenitve kolena ter so v takšni obliki prisotne še sedaj in jih je pričakovati tudi v bodoče.

#### Ambulantno zdravljenje

Pregledi pri kirurgu in pri ortopedu, kontrolni pregledi.

#### Rehabilitacija

Ambulantne fizioterapije.

#### Nevšečnosti med zdravljenjem

RTG slikanja; nošenje tutor longete; dolgotrajni bolniški stalež in uporaba bergel.

Strah

100000 SIT Hipen strah ob škodnem dogodku; 2 dni sekundarni strah za izid zdravljenja, ko se je levo koleno tri dni po poškodbi razbolelo in se je ponovno pojavil ob ponovitvi težav v obliki zaskrbljenosti za izid zdravljenja in za preživetje družine.

## Zmanjšanje življenjske aktivnosti

1800000 SIT Posledice se pri tožniku kažejo pri tistih aktivnostih na delovnem mestu, doma in pri rekreaciji, ki zahtevajo stalne ali pogosto ponavljajoče se obremenitve levega kolena (predvsem čepenje, hojo ali nošenje bremen po neravnem terenu, prek naravnih ovir, klančin, večjega števila stopnic, posebno navzdol, pri delu na nevarnih ali izpostavljenih višinah in pri upravljanju nožnih kontaktov). Postal je invalid tretje kategorije.

## Skaženost

200000 SIT Zaradi nepopolnega iztega levega kolena šepa, ta hiba je v javnosti opazna in tožnik se zaradi nje počuti manjvrednega. Ker je večkrat padel, uporablja bergle.

---

ZOR člen 200, 203